b'\n_START_ARTICLE_\nS\xc3\xa6tre (bedrift)\n_START_PARAGRAPH_\nS\xc3\xa6tre Kjeks ble etablert av Hans Otto R\xc3\xb8hr (1836\xe2\x80\x931912) den 15. september 1883 p\xc3\xa5 g\xc3\xa5rden S\xc3\xa6tre i Heggedal i Asker. P\xc3\xa5 grunn av brann ble produksjonen flyttet til Oslo i 1907. I 1967 ble produksjonen flyttet til T\xc3\xa5rn\xc3\xa5sen i Oppeg\xc3\xa5rd. S\xc3\xa6tre Kjeks var Norges st\xc3\xb8rste og eldste produsent av kjeks._NEWLINE_P\xc3\xa5 1990-tallet ble kjeksprodusenten overtatt av det norske industrikonsernet Orkla, som i 1999 la ned all produksjon ved fabrikken p\xc3\xa5 T\xc3\xa5rn\xc3\xa5sen._NEWLINE_Produktene som i dag g\xc3\xa5r under S\xc3\xa6tre-varemerket blir produsert i Sverige av s\xc3\xb8sterbedriften G\xc3\xb6teborgs Kex. S\xc3\xa6tre er i dag kun et rent markedsf\xc3\xb8rings- og distribusjonsselskap for kjeks og KiMs snacks.'